Arteako Udala (Artea - Bizkaia) en Gorbeialdea\nBizkaiko lurralde historikoan dago Artea (12 km2), Arratia eskualdearen bihotzean; ingurune paregabean dago herri hau, Gorbeiako Parke Naturalaren alboan. Inguruetan, gainera, honako herriok daude: Arantzazu, Areatza, Dima, Zeanuri, Zeberio eta Orozko.\nArratia eta Laureta ibaiek zeharkatzen dute herria, Gorbeiako inguruetan jaiotzen diren bi errekek, hain zuzen. Hala, paisaia natural ederra osatzen du Arteaga-Gaztelu-Elexabeitiako herriak, eta ibilbide zein paseo atseginak eginez ezagutu ditzakegu parajeok.\nArtean 784 pertsona bizi dira.\nEuskal Baserriaren Ekomuseoa dago Arteaga-Gaztelu-Elexabeitian 1997. urtetik, baserriaren munduko tradizioa eta ohiturak gorde eta ezagutarazteko asmoz. Era berean, Meñaka eraikinean kokatuta dagoen Jeltzaleen Agiritegi Historikoaren museoa ere ikusiko dugu, eta han Euskadiko historiaren azken mendean zehar ibilbide ederra egin dezakegu.\nBestalde ondorengo ondareak bizitatu daitezke: San Migel eliza, San Martin baselizara eta Torrea, Ugarte eta Galindo dorreak.\nAndra Mari zaindariaren jaiak dira Artean ospatzen dituzten festa nagusiak, irailaren 8an. Handik egun gutxitara egiten da ekitaldi handia, Merkartea nekazaritzako zein eskulangintzako azoka. Irailaren erdialdean antolatzen dute eta urtero jende asko biltzen da bertan.\nHeriko plaza, 1\nTel.: 946 739 205\nFax: 946 739 217


margolaria • ZUZEU\nDavid Regevsky - Iñaki Egañak Irutxuluko Hitzan. Bere historia ezezaguna da Donostiako bizilagunentzat. Historialari eta zinemazaleek, beharbada, abizena Enigmarekin lotuta egon zelako eza...\n[Zine kritika] Margolaria\nMargolaria - . Oier Aranzabalek zuzendutako «Margolaria» zinema aretoetan gaur estreinatzen denez, eta dokumentalak ZUZEUren partaidetza duenez, Mikel Zumetak filmari egindako kritika dakargu berr...\nMargolaria filma martxoaren 22an estrenatuko da - Donostiako Zinemaldian parte hartu ostean, martxoaren 22an estreinatuko da Euskal Herriko hiriburu eta herrietan 'Margolaria' filma. Mikel Urdanga...\n[Zinemaldia] Margolariak hunkituta\n[Zinemaldia] Margolariak hunkituta - Zinemaldiak pantailaratu du "Margolaria" dokumentala, euskal zinemagintzari eskainitako Zinemira sailean. Lau emanaldietako salgai ziren sarrerak agortuta, seir...\nKantu egile bat margolari - ... edo margolari bat kantu-egile? Oier Aranzabalek zinemarako zuzendutako lehen lana, «Margolaria», pantaila handian ikusteko aukera izan dugu, Zinemaldian estreinat...\nPentsamendu bat nire balkoiko mazetan - Gaur pentsamendu bat agertu da nire balkoiko mazeta batean. Nik sekula ez dut pentsamendu bat landatu, beraz, hazi hegalari bat izan dela imajinatu dut. Gaur...\n[Margolaria dokumentala] “Mikel Urdangarin bidea izan da, artistaren B aldea erakusteko”\n[Margolaria dokumentala] Mikel Urdangarin - Margolaria, bere lehen filmaren errodatze prozesuan murgilduta dago Oier Aranzabal (Bilbo, 1988) kazetaria, eta lantalde bikaina osatu du Maluta Films ekoi...\nAlain Urrutia > Londreseko izkin batean, etxe orratzen artean, topatu dugu Alain Urrutiaren kabia. Ingalaterrara itzulerako txartelik gabe desoreka bila joan zela aitortzen du margolari bilbotar...


ELIKA Seguridad Alimentaria | Elikagai-gehigarri gisa erabilitako fosfatoen segurtasunaren ebaluazioa - ELIKA Seguridad Alimentaria\nEFSAren Elikadura Gehigarriei eta Aromei buruzko Taldeak fosfatoen segurtasuna ebaluatu du, eta ondorioztatu du ez dagoela kezkatzeko arrazoirik horien toxikotasunari eta kartzinogenizitateari dagokienez. Dena den, eginiko kalkuluen arabera, dieta osoaren bidez hartzen den guztizko fosfatoak ezarritako segurtasun-maila gainditzen du kasu batzuetan, eta, beraz, EFSAk gomendatu du elikagai-gehigarri gisa erabiltzen den fosfatoa erregula dadila.\nDietaren bidezko esposizioa kalkulatzeko, dietako iturri guztietatik datorren guztizko fosforo kantitatea hartu da kontuan, ez soilik elikagai-gehigarriei dagokiena. EFSAko adituen arabera, elikagai-gehigarrietatik datorren fosforoa (P) hartzen dugun fosforo guztiaren % 6 eta % 30 artekoa da.\nFosfatoekiko esposizioaren balioak tarte honetan daude: bularreko haurren kasuan, 251 mg P pertsonako eta eguneko; eta helduen kasuan, 1,625 mg P pertsonako eta eguneko. Esposizio altua (95 pertzentila), aldiz, hau da: haurtxoen kasuan, 311 mg P pertsonako eta eguneko, eta helduen kasuan, 2,728 mg P pertsonako eta eguneko.\nEFSAren Taldeak adierazi duenez, fosfatoen (fosforo gisa adierazita) Eguneko Ingesta Onargarria 40 mg-koa da, gorputzaren kg eta egun bakoitzeko, eta ondorioztatu du ingestaren muga horrek mota guztietako biztanleak babesten dituela. Kalkulatutako esposizioak kontuan hartuta, egiaztatu da tarteko mailan Eguneko Ingesta Onargarria gainditu egin dezaketela haurtxoek eta haur txikiek, eta 95 pertzentilean haurtxoek, haurrek eta nerabeek.\nHaurrentzako prestakinak hartzen dituzten 16 astetik beherako haurtxoen kasuan, EFSAren Taldeak ondorioztatu zuen eskuragarri dauden datuek ez dutela kezkarik eragiten elikagai horien segurtasunari dagokionez.\nBestetik, Taldeak ikusi zuen elikadura-osagarrien bidez hartzen diren fosfatuekiko esposizioak gainditu egiten duela proposatutako Eguneko Inkesta Onargarria. Horrenbestez, halako osagaiak egunero hartzen dituztenek giltzurrunetako disfuntzioa izateko arriskua dute.\nEFSAko zientzialariek Europako Batzordeko eta estatu kideetako arriskuaren kudeatzaileei gomendatu diete erregulatzeko EBn elikagai-gehigarri gisa erabiltzen diren fosfatoak.\nRe-evaluation of phosphates as foodadditives and the safety of proposed extension of use


Baratzea negurako prestatzeko ikastaroa antolatu dute asteazkenerako | danbolin\nNeguko baratza prestatzen ikasteko tailerra antolatu du Zestoako Udalak hilaren 16an, Iraetako Baratze Parkean. Neguan landa daitezkeen barazkiak zein diren azalduko dute saioan. Arratsaldeko 18:00etan hasiko da eta doakoa izango da. Bestalde, Furgobaratza bertan izango da eta baratzen inguruko aholkularitza zerbitzua eta hazi ekologikoak eskainiko dituzte.\n[BIDEOA] Jagoba Astiazaran eta Iñar Sastre ‘Arineketan’ diskoaren inguruan\nPrevious Article [ARGAZKIAK] Parapente pilotua izateko azterketak egin zituzten atzo Endoia-Arroagoia artean\nNext Article Xarabeak egiteko ikastaroa antolatu du Portalek\nAlbiste gehiagoNorbanakoen izen-ematea ireki daZestoako AEK, ikasturte berria hasteko prestIbilgailuen gaineko zerga ordaintzeko azken eguna irailaren 30a izango daWadna taldeak eskerrak eman izan dizkie arropa bilketan parte hartu duten herritarrei


Aitor Sarasuari omenaldi Aretxabaletan | El Diario Vasco\nAlto-debaAitor Sarasuari omenaldi Aretxabaletan\nAitor Sarasuari omenaldi Aretxabaletan\nSarasua artxiboko irudian\nIazko azaroan hil zen bertsolariak beste diziplina batzuk ere landu zituen, eta horiekin denekin 'Hegotik iparralderantz' ikuskizuna prestatu dute\nDVDonostia Viernes, 15 marzo 2019, 11:34\nLarunbat honetan, Aretxabaletako Ibarra kiroldegian, 'Hegotik iparrerantz' ikuskizuna eskainiko da, 18:00etan hasita. Iazko azaroan hil zen Aitor Sarasua bertsolaria gogoratu eta omentzeko izango da, eta biltzen den dirua Von Hippel Lindau sindromea ikertzen duen Sendabide fundaziora bideratuko dute, hain zuzen ere gaitz hori izan baitzuen Sarasuak.\nAntolaketa lanean haren lagun batzuk jardun dira, eta herriko Bertso Eskola, Loramendi Euskara Elkartea eta Udala. Adierazi dutenez, helburu nagusia ez da dirua biltzea, baizik eta Aitor omendu eta gaixotasun hau mahai gainean ipintzea. VHL sindromeak tumoreak eragiten ditu gaixoarengan, eta gaitz bakana da; 36.000 biztanletik bati eragiten dio.\nAretxabaletan jaio zen Aitor Sarasua Maritxalar, 1967an. Sorterritik Lapurdira joan zen bizi izatera, Itxasura, eta bertsolaritza irakasten eta sustatzen jardun zuen bi hamarkadatan. Jon Sarasuaren anaia zen.\nLarunbateko ekitaldian, Aitorrek landu zituen diziplinak eta harekin harremana izan zuten pertsonak bilduko dituzte, Hegoaldeko nahiz Iparraldeko lagunak ariko direlarik. Bi orduko saioa izango da.\nBertsoak ez dira ardatza izango, baina horiek izango dira ardatzetako bat. Alde batetik, antzerkia egongo da ekitaldian, eta Ildoka konpainiako kideak igoko dira oholtzara. Kontuan izan behar da antzezlanak idatzitakoa zela Aitor, eta antzerkilariekin harreman sakona izan zuela.\nGainera, hitzak idatzi zizkien zenbait musikariri, eta Aretxabaletan horietako batzuk ariko dira: Mixel Ducau, Caroline Phillips, Maitena Beheran eta Xebastian Sedez. Dantzari ere jardun zuen, eta arlo horretan egin zuen bidea gogoratzeko Loramendi eta Leizarra dantza taldeak ariko dira.\nBertsolariei dagokienez, saio txiki bat egingo dute Miren Artetxek, Andoni Egañak, Amets Arzallusek eta Ainhoa Agirreazaldegik. Zazpiehun lagunentzako lekua egongo da. Sarrerak bost euroan salduko dira, eta bi eratara eskuratu ahal izango dira. Alde batetik, egunean bertan kiroldegiko leihatilara joanda, 17:00etatik aurrera; bestetik, Arkupe kultur etxera deituta (943 08 10 01), baina bide hau erabiltzen dutenek kontuan izan behar dute sarrerak derrigor bihar hartu beharko dira kiroldegiko leihatilan, 16:30etik 17:00etara bitartean, sobera geratzen direnak salgai jarriko baitira.\nFestival multicultural basado en el 'Hegotik Iparrerantz' de Aitor Sarasua Habilitarán en breve el tráfico en sentido descendente para bicicletas desde Antigua


Araba ESIk arrakasta handia izan zuen Osakidetzako Zeladoreen V. Jardunaldian - Osaraba\nAraba ESIko Alberto Manzano Zuzendari medikoak eta Javier Pedrosa Pertsonaleko Zuzendariak hasiera eman zioten ekitaldiari eta Osakidetzako 120 profesional baino gehiago nahiz Nafarroako Osasun Zerbitzua-Osasunbideko ordezkariak bildu ziren hara.\nJardunaldian hainbat profesionalek hartu zuten parte egunez eguneko esperientziak eta bizipenak azaltzeko eta segurtasun arloko proiektuen gaineko berri emateko. Halaber, zeladoreen prestakuntzako ibilbide berria izan zuten hizpide non bere diseinuan Osakidetzako hainbat taldek hartu duten parte.\nAipatzekoa da Joseba Belokiren txirrindulari profesional ohiaren presentzia; berak “Equipo de vida” izenburuko hitzaldia eman zuen.\nEkitaldiari Jose María Armentia, Osakidetzako Giza Baliabideetako zuzendariak agurra eman zion eta Garikoitz Sarriugarte zeladorea eta bertsolariak ez ezik gure ESIko Kantaraba Abesbatzak ere jendea alaitu zuten bere ikuskizun erakargarriekin.\nNext story Esther Corral Araba ESIko mediku intentsibistak ALCER Giltzurrunetako Fundazioren aitortza jaso du\nPrevious story Araba ESIk BGBKren Mundu Eguna ospatu zuen


Naturaren jagoleak - Azpeitia - uztarria.eus\nAnartz Izagirre 2020-08-10 09:59\nIngurunea zaintzea guztion ardura dela esan ohi da, eta denok egin dezakegula zerbait natura zaintzeko. Gai horrek batuta, Urola Bizirik taldea sortu dute bailarako ibaien eta basoen egoera hobetzeko helburuarekin, eta etorkizuneko proiektuak azaldu dituzte bertako kideek 2020ko abuztuko Uztarria aldizkarian.\nUrola bailarako inguruneak zaindari bat baino gehiago ditu urte honen hasieratik. Izan ere, duela hilabete batzuk Urola Bizirik taldea sortu zuten eskualdeko ingurumenaren egoeraz bereziki kezkatuta dauden hainbat herritarrek. Talde horretako kide dira Luis Juaristi (Azpeitia, 1950) eta Aitor Aldalur (Zumarraga, Gipuzkoa, 1957), eta pandemiak joan ziren hilabeteetarako zituzten asmoak zapuztu badizkie ere, aurrera begirako ekintzak gauzatzeko "gogotsu" daudela nabarmendu dute biek ala biek.\nAzkoitian egin zen deialdi batek elkartu zituen oraingoz Urola Bizirik taldea osatzen duten bederatzi kideak, eta horregatik dute hango kultur etxean taldearen egoitza. Hala eta guztiz ere, "eskualde osoko taldea" dira, taldekideak azpeitiarrak, azkoitiarrak eta zestoarrak baitira. Taldea sortu arte naturaren aldeko ekintzak "norberak bere kasa" egiten zituela nabarmendu dute bi azpeitiarrek, baina Urola Biziriken sorrerak "naturarekiko ardura bera zuten herritarrak" elkartzea ahalbidetu duela diote. Juaristiren kasuan, Urola ibaiaren dokumentalean parte hartu zuela-eta jaso zuen taldera batzeko gonbidapena, Aldalurren eskutik: "Jabier Arenasek eta biok Urola ibaiaren dokumentala egin eta aurkeztu genuen eskoletan; guztira, 27 emanaldi egin genituen. Aitorrek ere bazuen horren berri, eta taldera batzeko proposamena egin zidan", azaldu du Juaristik.\nOrdutik, taldea egituratzen joan dira apurka-apurka, eta jadanik estatutuak onartuta dituztela azaldu du Aldalurrek. Bestalde, taldeko karguak izendatzeaz gain, epe motzean nahiz luzean gauzatuko dituzten ekintzak zehazten ari direla ere nabarmendu du. "Naturaren aldeko egitasmoak ertz asko ditu, baina gu elkartu gaituzten sentsibilitateak bi dira bereziki: ibaiak eta basoak. Badugu nahikoa zeregin bi arlo horietan, baina beste arlo batzuetara ere helduko gara noizbait", dio Aldalurrek. Juaristi ere bat dator: "Ibaiena behintzat oso garbi dugu, herritar guztiok baikara horren errudun. Basoetan ere, bidetik apur bat aldentzen bazara, gure inguruan legez kanpoko zabortegi pila bat daudela ikusten duzu. Hori guztia salatzera gatoz".\nEgoera horiek salatzeaz gain, ordea, beste helburu argi bat ere badute Urola Bizirikeko taldekideek: kontzientziazioa. "Oso-oso beharrezkoa da naturari egiten ari garen kaltearen inguruko kontzientzia bultzatzea. Etxebizitzetako hondakinak sailkatzeko zazpi edukiontzi daude Azpeitian, baina jende askok lurrera botatzen du oraindik zaborra. Kontua ez da zaborra ez botatzea bakarrik; ahal izanez gero, zabor hori jaso ere egin behar dugu, edo salatu bestela", azaldu du Juaristik. Horri lotuta, Aldalurrek dio Azpeitian ingurumen mahaia osatzea dela beren asmoetako bat: "Harremanetan gaude Azpeitiko Udaleko Ingurumen Sailarekin, eta herrian Ingurumen Mahaia martxan jartzea nahiko genuke epe laburrean, kontzientziazioa bultzatzeko".\nIbaiak garbi eta oparo\nAldalurrek dioenez, garbia egoteaz gain, egoera ekologiko ona izan behar du ibai batek osasuntsu mantentzeko, eta Urola Biziriketik alderdi hori ere landu nahi du. Ura agentzia arduratzen da, besteak beste, ibaien egoera aztertzeaz, eta duela aste batzuk iragarri zuen erakunde horrek Urola ibaiko uraren egoera ekologikoa zein kimikoa "ona" zela. Garai batetik hona ibaietako eta erreketako uraren kalitatea "zeharo" aldatu dela esatearekin bat dator Juaristi: "Urola ibaiaren dokumentala egin genuenean ikusi genuen ingurune zoragarri batean bizi garela. Harrituta gelditu ginen Urola ibaiak zer-nolako bizitza zuen eta zenbat animalia zituen ikustean". Hala eta guztiz ere, ibaietan "kamioikada zikinkeria" jasotzen dutela azaldu du, eta adierazi du zeregin horri eutsi behar zaiola berandu baino lehen. Aldalur ere bat dator gai horri lehenbailehen heltzeak duen garrantziarekin: "Dena gurea izango balitz moduan jokatzen dugu gizakiok, eta ingurunea zeharo hondatu dugu gure jarrera oldarkorrarekin".\nIbaien egoeraz kezkatuta, beraz, datozen hilabeteetarako hainbat ekintza ditu buruan Urola Bizirik taldeak; besteak beste, Urrestilla eta Azpeitia arteko Ibaieder ibaia garbitzea. "Azpeitiko Udaleko Ingurumen zinegotziak aitatu zigun Ibaieder garbitzeko egitasmoa. Izan ere, Urola ibaiko zikinkeria herri eta leku gehiagotatik etor daiteke; beraz, ez dago jakiterik zabor hori nondik datorren", dio Aldalurrek. Hori dela eta, udalaren ideia egokia litzatekeela iritzi zioten Urola Bizirikeko taldekideek, herriko ibaia izanik, zaborra ere herritarrek edo bertako lantegiek sortutakoa delako: "Ibai hori ondo txukunduta, ibaiaren egoera aldatzea posible dela eta ardura geurea dela erakutsi nahi diegu herritarrei".\nUrola Bizirik taldea harremanetan dago eskualdeko udalekin, ingurumena zaintzearen eskumena eta ardura herritarrena ez ezik, erakundeena ere badela uste baitute taldekideek. Duela hilabete batzuk Azpeitiko, Azkoitiko eta Zestoako udaletara jo zuen Gorka Alberdi Urola Bizirikeko taldekideak, kaleetako zaborra ibaira eror ez zedin burdin sareak jartzea proposatuz. Aldalurrek eta Juaristik diote udalek begi onez hartu zutela taldearen proposamena, eta zabor gehien pilatzen den guneen inguruko ikerketa bat egin ostean, herri horietako hainbat eremutan jarri dituztela burdin sareak. Eredu horrek funtzionatu duen arren, Juaristik uste du hobea litzatekeela sare horien beharrik ez izatea: "Jendeak zaborra bere lekura botako balu, ez genuke halakoen beharrik izango".\nZaborra murriztea helburu\nIbaiak eta basoak osasuntsu izateko lehen pausoa zabor gutxiago sortzea da, eta Urola Bizirik taldeko kideek argi dute hori dela egungo gizartearen erronka nagusienetako bat. Hain zuzen ere, gai horren bueltan elkartu ziren Urola Bizirikeko zenbait kide lehen aldiz, taldea sortu aurretik. Izan ere, Azkoitiko sanandresetan eta Azpeitiko santotomasetan, 05:00etan atera zen kalera hainbat boluntario, eta kaleetan zegoen zabor guztia jasotzen hasi ziren: "Garbitzaileen aurretik atera ginen zaborra jasotzera Azpeitiko eta Azkoitiko jaietan, eta zabor guztia pilatu eta argazkiak atera genituen herritarrei erakusteko". Ildo horretatik, Urola Bizirik taldeko kideek diote erakundeek "erantzukizun handia" dutela zeregin horretan.\nZaborra pilatzearen inguruko hainbat proposamen aurkeztu ditu Urola Bizirikek udaletan; besteak beste, jaietan edalontzi biodegradagarriak erabiltzea proposatu du. Hala dio Juaristik: "Jendeak lurrera edalontzi asko botatzen duela jakinik, edalontzi horiek biodegradagarriak izan daitezen eskatzen dugu. Plastikozko edalontziek 500 urte inguru behar izaten dute desegiten; plastiko horiek desegin ahala, ibaietara isurtzen dira, eta arrainek jan egiten dituzte". Hori dela eta, festetan tabernariak baso biodegradagarri horiek erabiltzera behartu behar direla uste du azpeitiarrak. Dena den, Juaristik onartzen du askotan zaborra botatzea ez dela uste bezain erraza izaten: "Santotomasetan atera ginenean, jendeari esan genion edalontziak lurrera ez botatzeko, baina zaborra nora bota behar zuten galdetzen ziguten haiek, horretarako edukiontziak gainezka zeudela eta". Zentzu horretan, Aldalurrek dio "lanketa handia" dutela egiteko erakundeek, eta udalek ezin dutela "beste aldera begirat".\nKontuak kontu, Urola Bizirikeko taldekideak kontziente dira zaborraren arazoa erro-errotik aldatu beharreko kontua dela, eta horren adibide moduan supermerkatuetako produktuak jarri dituzte: "Enpresetara idazten dugu esanez produktuak ontziratzeko orduan ez erabiltzeko plastikoa, kartoia, zilarra eta halakoak". Datozen hilabeteetan gai horren inguruko ekintzak egitea ere buruan dutela dio Juaristik: "Jendeari esan behar diogu supermerkatuetan produktu bera plastikorik gabe baldin badago, hura hartzeko. Izan ere, janaria ontziratzen dutenek zenbait produktu ez direla saltzen ikusten badute, gauzak aldatzen hasiko dira".\nKlima aldaketaz arduratuta\nBailarako natur taldearen xedea ibaien eta basoen egoera hobetzea bada ere, Urola Bizirikeko kideek klima aldaketaz ere jarduten dute eztabaidatzen. Izan ere, Juaristik eta Aldalurrek diote ibaiak eta basoak zikin egoteak "zerikusi zuzena" duela klima aldaketarekin ere, eta gaur egungo basogintza jarduerek eta norbanako jarduerek ere eragin zuzena dutela naturaren osasunean: "Konfinamenduak erakutsi du gauzak alda daitezkeela, etxean sartuta egon garenean kutsadura %50etik gora jaitsi baita leku batzuetan". Aldalurrek dio "txip aldaketa" lehenbailehen egin behar dela: "Munduaren egoera erretzaileekin konparatzen dut nik. Erretzaileek badakite beren birikentzat txarra dela erretzea, eta gorputzak abisuak ematen dizkie. Osasun krisialdi bat izaten duenean jasango ditu erretzaile batek egun batzuk erre gabe, baina erretzeari betiko utzi ezean, berriro gaixotuko da. Munduari ere halako zerbait gertatzen zaio; mundu erretzaile bat sortu dugu, eta hori errotik mozten ez badugu, minbizi handi batekin amaituko du".\nPandemiak "mundua birpentsatzeko modua" eman diela eta natura gizakiari "abisuak ematen" ari dela azaldu du Aldalurrek. Juaristi ere bat dator horrekin: "Naturaren defentsa bat da. Ekonomia erori da behar duguna bakarrik erosten hasi garelako orain, eta ekonomia behar ez ditugun gauza mordoa erosteko eginda dago". Era berean, Juaristik dio konfinamenduak "jende askoren bizitza" salbatu duela: "Urtean zazpi milioi pertsona hiltzen dira kutsaduragatik, eta konfinatuta egon beharrak auskalo zenbat bizitza salbatu dituen mundu osoan zehar". Dena den, koronabirusaren kontuak bestelako irudiak ere utzi dituela azaldu dute biek ala biek: "Azpeitiko Udalak 300 aldiz erabil daitekeen maskara bat atera du, eta jende asko erabilera bakarreko maskararekin dabil kalean. Ez dit koadratzen horrek", dio Aldalurrek. Gainera, azken hilabeteetan ibaiak maskaraz, eskularruz eta osasungintzako bestelako materialez bete direla salatu du Juaristik: "Zein burutan sartzen da maskarak eta eskularruak ibaira botatzea, horiek kutsatuta egon daitezkeela jakinaren gainean egonda?".\nUrola Bizirik inguruneari kalte egiten dion guztiari aurre egiteko sortu dela garbi dute Aldalurrek eta Juaristik, eta taldearen ibilbidea hasi besterik ez dela egin esan dute. "Orain arte banaka ibili gara zeregin horretan, baina indar handia eman digu talde bat sortzeak, banaka aritzeak frustrazioa eragiten baitzigun". Juaristi ere bat dator Aldalurrekin, eta orain indartsuagoak direla dio: "Enpresa batera zaborra bota dutela salatzeko deitzean, ez da gauza bera nik neure izenean edo Urola Bizirik taldearenean egitea. Kasu gehiago egiten digute orain". Gauzak horrela, koronabirusak uzten dien heinean behintzat, ingurumenaren aldeko ekintzak egiten jarraituko dute Urolako naturazaleek uda ostean, betiere ibaien eta basoen egoera hobetzea iparrorratz hartuta.


Irekia Eusko Jaurlaritza - Gobierno Vasco :: 28 startup-ek 33 kontratu lortu dituzte BIND 4.0ren seigarren edizioko trakzio-enpresekin\n28 startup-ek 33 kontratu lortu dituzte BIND…\nBind_sexta_sectores_es.jpg Iturria: Irekia\nBinda_sexta_eus.jpg Iturria: Irekia\nbind_sexta_sectores_eus.jpg Iturria: Irekia\nbind_sexta_tecnologias_eus.jpg Iturria: Irekia\nbind_sexta_tecnologias_es.jpg Iturria: Irekia\nBIND_sexta_es.jpg Iturria: Irekia\nOtsailaren 1ean hasiko da Eusko Jaurlaritzaren azelerazio eta berrikuntza irekiko programaren seigarren edizioa.\nHautatutakoek 33 proiektu garatuko dituzte industria adimenduneko energia garbi eta jasangarriko, elikadurako eta osasuneko trakzio-enpresekin elkarlanean.\n%67k adimen artifiziala, Big Data edo Internet of Things aplikatuko du soluzio berritzaileak sortzeko.\nStartupen %43 Euskal Autonomia Erkidegokoak dira, 7 Bizkaikoak eta 5 Gipuzkoakoak\nBIND 4.0 industria adimendunaren berrikuntza irekiko plataformak 28 startup hautatu ditu, guztira 4.0 industriako 33 proiektu garatzeko otsailaren 1ean hasiko den programaren seigarren edizioan, Aurten, startupek eta BIND 4.0ko trakzio-enpresek soluzio berritzaileak sortzeko elkarrekin erabiliko dituzten teknologia disruptibo nagusiak honako hauek izango dira: IoT, Big Data eta IA, eta ondoren robotika, errealitate birtuala eta areagotua, eta nanoteknologia, besteak beste. Proiektu horiek industria adimendunaren, energia garbi eta jasangarriaren, elikaduraren eta osasunaren arloetan garatuko dira.\nHorietako asko bideratuta daude ikuspegi artifizialaren bidez kalitate-kontrolak egitera, pertsonen eta makinen arteko elkarrekintza erraztera hizkuntzaren prozesamenduaren bidez, energia garbiak biltegiratzera, gailu medikoak digitalizatzera, efizientzia eta ekoizpen-denborak hobetzeko biki digital bat edo ingurumen-inpaktua murrizteko eta ibilgailu berriak sortzeko gai den mugikortasun adimenduna sortzera, besteak beste. Teknologia berriak aplikatzeko helburuarekin sortzen diren proiektuak, etorkizunean industria adimentsuago, eraginkorrago eta jasangarriago baterantz aurrera egiteko.\nSeigarren edizio honetan parte hartzeko aukeratu diren startupen jatorriari dagokionez, azpimarratu behar da %43k Euskal Autonomia Erkidegoan dutela jatorria, —7 Bizkaikoak dira eta 5 Gipuzkoakoak—. Hautatutako gainerakoetatik, 9 enpresa Estatuko beste leku batzuetakoak dira, eta 7 munduko hainbat herrialdetakoak.\nIndustria irauliko duten 6. edizioko teknologiak\nSeigarren edizio honetan, hautatutako startupen %67k adimen artifizialeko, Big Data-ko edo Internet of Things-eko teknologiak aplikatuko dituzte programaren arloetan, industriako enpresen lehiakortasuna hobetuko duten soluzio berritzaileak sortzeko helburuarekin. Horietako %33 beste mota bateko teknologia disruptiboetan espezializatuta daude, hala nola errealitate birtual eta areagotuan, elkarlaneko robotikan (enpresa partner-ek gehien eskatzen duten 4. eta 5. teknologiak dira biak), eta, ondoren, nanoteknologian, zibersegurtasunean, e-mugikortasunean eta hondakinak kudeatzeko teknologia aplikatutan.\nBestalde, BIND 4.0ren 6. edizioan parte hartzen duten startupek teknologia berritzaileak dituzte. Teknologia horien %64k (18) industria adimendunaren sektoreari aplikatzen diote, %39k (11) energia garbi eta jasangarriari, %39k (11) osasunaren sektoreari eta %25ek (7) elikadurari. Eta kasu batzuetan, startupen teknologiak sektore-esparru batean baino gehiagotan aplika daitezke. Horrela, BIND 4.0ko trakzio-enpresak izango dira berrikuntza irekiko proiektuak garatuko dituztenak startupekin lankidetzan, BIND 4.0 programak irauten duen 24 asteetan.\nSeigarren edizioko berrikuntzak\nPrograma egikaritzen den bitartean, BIND 4.0k hainbat jarduera antolatzen ditu parte hartzen ari diren startupentzat, eta seigarren edizio honek berrikuntza ugari ditu. Hainbat workshop egingo dira programan zehar, otsailetik ekainera, baita networking jarduerak ere sektoreko eragile nagusiekin eta prestakuntza-saioak BIND 4.0ko partner-ekin. Startupak hainbat ekintzailetza-ekitalditara joango dira, hala nola Cita Emprende eta 4FYN ekitaldietara; baita industriari lotutako ekitaldietara ere, hala nola Makina Erremintaren Nazioarteko Biurtekora (BIEMH). Startupak Euskal Autonomia Erkidegoko industria-sarean —Europan proiekziorik handienetakoa duena— murgiltzea errazteko antolatutako jarduerak.\nEkimen honen beste erakargarritasun nagusietako bat da startupak enpresen azelerazioan, teknologia berrien merkatu-estrategietan, berrikuntzan eta ekintzailetzan adituak diren 40 aholkularik gidatuko dituztela. Eta hainbat inbertsio-aukera dituztela, programak azeleragailuaren espezializazioarekin lerrokatutako Venture Club bat —inbertitzaileen klub bat— duelako.\nBerritzea, nazioarteko merkatuan lehiatzen jarraitzeko\nAurrera egiten jarraitzeko eta nazioartean industria lehiakorra izateko, batez ere enpresek digitalizatzeko, euren prozesuak hobetzeko eta eraginkortasuna handitzeko duten premia larriaren ondorioz, berrikuntza eta teknologia berrietan inbertitzea sektoreko giltzarrietako bat bihurtu da.\nSei urtetan, BIND 4.0k 130 startup baino gehiago azeleratu ditu eta 200 proiektu baino gehiago garatu ditu, 7 milioi euroko fakturazioa gaindituz. Gainera, programa amaitu ondoren, gorabidean dauden enpresen % 70ek trakzio-konpainiekin lan egiten jarraitzen du, eta horrek agerian uzten du sektoreko eragile guztien arteko lankidetza-eredu bateratu horren arrakasta. Sektoreari laguntzen jarraitzeko, BIND 4.0k SME Connection ekimena ere sortu du, euskal enpresa txiki eta ertainei zuzendua, startupen laguntzarekin sektorearen erronka teknologiko berriei erantzuteko helburuarekin, baita enpresa txiki eta ertainetan ere.\nEusko Jaurlaritzako Eraldaketa Digitalaren eta Ekintzailetzaren zuzendari Leyre Madariagaren ustez: “Azken urteotan erronka ezezagun eta garrantzitsuekin egin dugu topo, eta, beraz, aukera berriak bilatzeak garrantzi berezia du enpresa-agendetan. Jarduera ekonomikoa ezagutzatik sortzen den errealitate baten aurrean gaude eta, zentzu horretan, frogatu da ekintzailetza teknologikoa enpresen eta sektoreen eraldaketarako katalizatzaile bat dela. Startupak dagoeneko enpresak inguratzen dituen ekosistema berritzailearen parte dira, eta eraldaketa hori ahalbidetzen dute. Duten dimentsio eta izaera dinamikoak azkar egokitzeko eta erronka konplexuen aurrean erantzun sofistikatuak emateko aukera ematen diete, hainbat teknologia hibridatuz. BIND 4.0 programan emaitza ikusgarriak lortu ditugu sei urte hauetan, enpresa handien eta startupen arteko lankidetza bultzatuz eraldaketa digitalaren bidez: enpresa lehiakorragoak, startup ekosistema eta ekintzailetza sustatzea, eta teknologia disruptibo garrantzitsuen garapena. Horri guztiari esker, beste urrats bat egin dugu energia garbiagoa, industria eraginkorragoa eta guztiontzat eskuragarriagoa izango den osasun-sistema sortzeko”.\n*Parte hartuko duten Startupen zerrenda (6. edizioa)\nBIND 4.0 industria adimendunaren berrikuntza ireki publiko-pribatuko plataforma bat da, Ekonomiaren Garapen, Jasangarritasun eta Ingurumen Sailak sortua, SPRI Taldearen eta Euskal Autonomia Erkidegoko ekintzailetzaren ekosistemaren UpEuskadi plataformaren bitartez. Gaur egun, Euskal Autonomia Erkidegoan egoitza duten sektoreko erreferentziazko 80 enpresa nagusiren laguntza du, hala nola Angulas Aguinaga, Iberdrola, ITP Aero, Mercedes Benz, Siemens Gamesa, Quirónsalud edo Coca Cola European Partners, besteak beste. Ekimen hau helburu hirukoitzarekin sortu da: Euskal Autonomia Erkidegoko industria-ekosisteman startupen garapena bizkortzea, enpresen eraldaketa digitala sustatzea, eta Euskal Autonomia Erkidegoaren ekosistema industria-ekintzailetzako hub aurreratu gisa kokatzea. 2016az geroztik, BIND 4.0k 130 startup baino gehiago sustatu ditu eta 200 proiektu baino gehiago garatu ditu, 6,5 milioi euroko fakturazioa gaindituz. 2022ko uztailean irekiko da BIND 4.0 Open Innovation Acceleration Program-en zazpigarren ediziorako deialdia, eta azaroan hasiko da BIND 4.0 SME Connection-en bigarren edizioa, enpresa txiki eta ertainei zuzendua. Informazio gehiago nahi baduzu: www.bind40.com


Euskal Eskola Publikoa > Albisteak > Euskaleskolapublikoa\nAzaroaren 25 eta 26ean egingo dira jardunaldi hauek streaming bidez. Goiz eta arratsaldez izango dira jardunaldiak. Goizak hezkuntza komunitate osoari zuzenduko zaizkio eta arratsaldeak bereziki familiei.\nAzaroaren 25 eta 26ean egingo ditugu Eskola Digitalaren 6. Jardunaldiak\nHezkuntzaren hobekuntzan inplikatutako eragile guztiekin batera, etorkizuneko eskola irudikatu nahi dugu 6. jardunaldi hauetan, XXI. mendeko erronkei aurre egiteko ikasleek behar dituzten gaitasunak garatzen lagunduko diena. Gorde egunak eta joango gara informazioa ematen!\nGaur egungo pandemia-egoera inpaktu sozial eta emozional handia eragiten ari da. Aldaketa horiek bizikidetza eta gizarte-kohesioa hobetzeko onuragarriak izango direla ziurtatzea izango litzateke egoerarik onena.\nMartxoaren 11 eta 12an ospatuko ditugu Eskola Digitalaren 6. Topaketak Bilbon. Hiru izango dira aurten landuko ditugun lerro nagusiak: euskara, inklusioa eta teknologien erabilera segurua.\nEskola Digitalaren VI. Topaketak ospatuko ditugu Bilbon martxoaren 11 eta 12an. Aurreko edizioetan bezaka, eskola publikoen esperientziak, adituen hitzaldiak eta sektorearen enpresen tailerrak bilduko ditugu.\nHEIZE eta EHIGE erakundeentzat hainbat aldiz kritikatu ditugun ezaugarriak eta mugak dituzte PISA frogek.\nEusko Jaurlaritzaren helburuetako bat da Hezkuntza Lege berri bat egitea. Lege horrek gaur egun indarrean dagoen Euska Euskal Publikoaren Legea […]


Jarraipen batzordea – Protokoloa\nProtokoloaren zortzigarren artikuluaren arabera, abenduaren 17tik aurrera Protokoloaren lanketarekin jarraitu ahal izateko Jarraipen Batzordea eratu da. Proiektuaren jatorrizko eta oinarrizko espirituari jarraiki, Batzordea gizarte eragileek osatuko dute. Jarraipen Batzordearen funtzio nagusiena Protokoloak ezarrita dituen lan ildoak lantzea izango da.\nEuskararen Gizarte Erakundeen KONTSEILUA arduratuko da Jarraipen Batzordearen idazkaritzaz.\nNork osatzen du ?\nUNPO- ORDEZKARITZARIK GABEKO NAZIOEN ETA HERRITARREN ERAKUNDEA


Mankomunitateak herritarrak eskertu eta gaikako bilketa sustatzeko bideoa zabaldu du - etakitto.eus\nMankomunitateak herritarrak eskertu eta gaikako bilketa sustatzeko bideoa zabaldu du\nETA KITTO 2021, Mai 17\nDebabarrenako Mankomunitateak bideo bat zabaldu du Birziklapenaren Nazioarteko Egunean eskualdeko herritarrei eskerrona adierazteko eta birziklatzeko eskura dauden baliabide guztiak erabiltzeko deia egiteko.\nIosu Arraiz Mankomunitateko lehendakariak, lehenik eta behin, herritarrak eskertzen ditu bideoan, “azken hilabeteetan gaikako bilketari dagokionez erakutsi duten konpromisoagatik.” Izan ere, 2021eko lehen hiruhilekoan, Debabarrenako gaikako bilketak bilakaera oso positiboa izan du, Mankomunitateko arduradunek diotenez: “2020an baino 85 tona errefus gutxiago bildu dira, eta gaika bildu den organiko kopuruak, berriz, 43 tona egin du gora”.\nArraizek azpimarratzen duenez, “2030erako %70eko gaikako bilketara iristeko helburua betetzeko, ezinbestekoa da errefusa edo birziklatu ezin diren hondakin kopurua murriztea.”\nHori horrela, egunero sortzen dugun hondakin kopurua oso handia denez, nabarmentzen du ezinbestekoa dela hondakinak behar bezala sailkatu eta dagozkion edukiontzian uztea. “Horretarako, ohiko koloretako edukiontziez gain, 12 minigarbigune ditugu Debabarrenan hondakin elektrikoak, kafe kapsulak eta bestelako ezohiko hondakin txikiak jasotzeko. Garbiguneak ere baditugu, eraikuntzako hondakinak, etxeko hondakin arriskutsuak, zurak etab. uzteko. Erabil ditzagun eskura ditugun baliabideak modu egokian birziklatzeko.”\nMankomunitatearen instalazioak eta karakterizazio lanak iruditan\nBideoaren beste helburuetako bat da Mankomunitatea herritarrengana gerturatzea. Birziklapenaren garrantzia azpimarratzeaz gain, Mankomunitatearen ohiko jarduna ere agertzen da irudietan: ibilgailuak gordetzen diren lekua, hondakinen karakterizazio bat nola egiten den…\nMankomunitateak egoki birziklatzen den edo ez jakiteko egiten ditu hondakinen karakterizazioak. Eskualdeko hainbat puntutako edukiontziak aztertzen dira, hondakinak egoki sailkatuta dauden ikusteko. Horrela identifikatzen dira gaikako bilketaren inguruan eskualdean dauden ahulguneak, ondoren lanketak egiteko.\n« Presoen aldeko enkarteladak egiten hasi dira, eguenetan 19:30ean Untzagan Zaporeak Proiektuko rifen zozketan saritutakoek barixakurako jaso beharko dute saria Untzagako jubilatu etxean »


Itxaro Borda eta Iban Zaldua (2022/02/23) - Bilbo Zaharra Euskaltegia\nHasiera Itxaro Borda eta Iban Zaldua (2022/02/23)\nNoiz: Otsailaren 23an, asteazkena, 19:00\n“ETA EMAZTEAK ZER?”\nGenero guztiak landu dituen idazlea. Lehen liburua 1984an argitaratu\nzuen. Dozena bat eleberri ditu publikatuak, besteak beste, Amaia Ezpeldoi\ndekektibearen sortakoak. 2002an Euskadi Saria irabazi zuen %100\nDonostian jaioa 1966an.\nIpuina, eleberria eta kritika landu ditu baina ipuin eta istorio laburren arloan nabarmentzen da. Hainbat komunikabide, aldizkari, eta blogetan hartzen du parte, hala nola, La Galleta del Norte, Lata, Parentesis, Argia, El País, Nabarra, Eremulauak eta Volgako batelariak, azken honetan, aldizkari elektronikoaren erredakzio batzordeko partaidea izan zen.\n2012ko Euskadi Literatura Sarietan, berriz, Haur eta Gazte Literaturari zegokion garaikurra eskuratu zuen Azken garaipena (Ikastolen Elkartea, 2011) komikiari esker. 2015eko urtarrilaren 6an, hiru ipuin sartu zituzten ‘Best European Fiction 2015’ antologian.\n“MARTUTENE: ESPERIMENTU BAT FIKZIOAREKIN”\nHirutan irabazi du Euskadi saria: 2006an, Etorkizuna ipuin-bildumarekin;\n2012an, haur eta gazte literaturan, Azken garaipenarekin; eta 2013an,\ngaztelaniazko saiakeraren alorrean, Ese idioma raro y poderoso-rekin.


Autonomoentzako eta profesionalentzako banka | ABANCA\nProfesionalentzako eta autonomoentzako soluzioak\nZure kabuz lan egiten baduzu, **gure kudeatzaile espezializatuek zure proiektua hobetzen lagunduko dizute”, zure behar berberak dituzten profesionalentzat diseinatutako irtenbideen bidez. Izan ere, C motako gidabaimenik ez badugu ere, ondo baino hobeto badakigu nola lagundu diezaiokegun garraiolari bati bere egoera hobetzen.\nZeure burua zaintzen ere lagundu ahal dizugu, zure negozioa zaindu dezazun. Saihestu alferrikako joan-etorriak eta eskatu kudeatzaile espezializatu batek dei diezazula behar duzun horretan laguntzeko, [inprimaki] honen bidez. Ondo inbertitutako denbora izango da.\nEta saltoki bat kudeatzen baduzu, produktu berezia dugu zuretzat\nZu bezalako autonomo eta profesionalentzat\nFinantzaketa nahi dut nire negozioa hazteko\nSaltokiaren erritmoari jarraituko dion STa.\nAseguruak? Estaldurarik onenak nahi ditut niretzat eta nire negozioarentzat.\nIzapiderik gabe! Kudeaketa errazak nahi ditut!\n24/7: nire kontuak edozein unetan eta lekutan\nKudea itzazu zure kontuak modu errazean autonomoentzako eta profesionalentzako kontuarekin.\nAutonomo eta profesionalentzako kontua\nAutonomo eta profesionalentzako diseinatutako kontua da, edozein sektorekoak direlarik ere. Produktu honek zure finantza-beharrak estaltzen lagunduko dizu eta, baldintza sinple batzuk betez gero, Zero Komisio Programaren abantailez gozatu ahal izango duzu. Beste zerbitzu asko ere eskuragai izango dituzu: banka elektronikoa, STa edo enpresa-txartelak. Jarraitu irakurtzen!\nZure beharren neurriko finantzaketa eta aholkularitza espezifikoa zuretzat.\nZure ustiategiko diruzaintzak behar duen zirkulatzailearen finantzaketa egonkorragoa izan dadin lagunduko dizugu. Bide moldakor eta, aldi berean, sendo honen bidez, zure likidezia beharrak modu eraginkorrenean finantzatu ahal izango duzu, 5 urtera arte eta aukera onuragarriekin, tasa aldakorrean.\nBerdin dio zein tamainatako edo sektoretako negozioa duzun, premia puntual bat baduzu edo zure diruzaintzarako soluzio estruktural baten bila ari bazara. Oso gertu izango duzun gure adituen lantaldeari eta neurrira egindako produktuei esker, urtero zu bezalako milaka bezero laguntzen dugu.\nDeskontu komertzialarekin epe laburreko finantzaketa lortu eta zure altxortegiaz kezkatzeari utziko diozu. Ordaintzeke dauden fakturen kobrantza aurrera ezazu, muga-egunera arte itxaron gabe. Likidezia lortuko duzu eta aurrezten duzun denbora negozioak egiteko erabili ahal izango duzu\nDenda fisiko eta birtualetan edozein kreditu- edo zordunketa-txartelen bidez kobrantzak egiteko aukera ematen dizun STa. Eta zerbitzurik onenak zure bezeroentzat.\nBetiko saltokientzat edo zure saltoki elektroniko berriarentzat. Burdindegietarako zein gestorietarako. Zure saltokian bertan edo beti zurekin, edonora joanda ere. Berdin dio nolakoa zare, ST perfektua dugu zuretzat, astean zazpi eguneko eta**egunean 24 orduko arreta zerbitzu profesionalarekin **.\nABANCAko Epeka erosketa zerbitzuarekin, zure bezeroei aukera eman ahal izango diezu, beren erosketak finantza ditzaten. Azakarra, erraza eta oso ekonomikoa da. Salmentak berehala zatikatu ahal izango dituzu, zuk nahi duzunean. Zure salmentak handitzeko tresna ezin hobea da, beste enpresetatik bereiztuko zaituena.\nAldizkako kobrantza finkoak kudeatzen badituzu, hala nola, kuotak, helbideratzeak edo harpidetzak, APPUNTATU da behar duzuna. Erreziboak jaulkitzeko lana zaildu ohi duten eskuzko atazak eta eginbehar errepikakorrak murriztu ahal izango dituzu. Horrez gain, zure bezeroen ordainketa-egoera denbora errealean kontsultatu ahal izango duzu enpresen banku elektronikotik.\nGalde iezaguzu nahi duzuna APPuntatu aplikazioari buruz\nAutonomo eta profesionalentzako aseguruak\nZure aseguruetarako estaldurarik onena. ABANCAn aurki ditzakezu, erantzunkizun-zibileko aseguruak, lan-baja asegurua eta osasun-asegurua, lanean zein eguneroko bizitzan lasai egoteko behar dituzun estaldura guztiekin.\nBabes ezazu zure negozioa ezuste guztiengandik. Kontratatu benetan behar dituzun estaldurak soilik: laguntza informatikoa, babes juridikoa, makinariaren matxura… eta askoz gehiago!\nBusiness VISA profesionalentzat eta enpresentzat diseinatutako zordunketa-txartela da.\nAutonomo eta profesionalen banka elektronikoa\nEnpresentzako banka elektronikoaren inguruko informazio gehiago\nSaltoki bat duzu?


lege oharra datuak babesteko eta cookie-politika - Casa rural Artola\nGune honetan, NIEVES BERRA Tejeria jabetzako On, ID 35778468 J gure erabiltzaileek emandako datu pertsonalak babes osoa bermatzeko.\n15/1999 Legea, Datuak Babesteko ezarritakoaren jarraiki, web orri honetan edo e-mail bidez inprimakien bidez emandako datu pertsonalak, Datu pertsonalen fitxategi bat sartu ahal izango duzu dizugu: behar bezala datuak Babesteko Espainiako Agentziari, eta horren helburua da kontaktu inprimakiak enpresaren web kanpoko komunikazioko eskuragarri bidez lortzen dira datu pertsonalak biltzeko inskribatuta. Webgune honetako formularioak bidaliz, bidaltzaileak bere onespena ematen du aipatutako fitxategietan sartuko.\nEra berean, jakinarazten dizugu webgune honetatik IP erabiltzaileek, bertan egingo berdin indarrean dagoen araudiaren arabera tratatuko helbideak jaso ahal izango duzu.\nZure datuak ez zaizkio beste inori lagako zure baimenik gabe. BERRA NIEVES Tejeria uneoro errespetatu bere datuen konfidentzialtasuna, 15/1999 Legearen Datu pertsonalak babesteari buruzko abenduaren 13ko (DBLO) betez gisa. Edozein unetan zure zuzentzeko eta aurka egiteko eskubidea erabili ahal izango duzu 15/1999 Legean zehaztutako baldintzen arabera, Babes Pertsonaleko Datuen Access, legeak ezartzen duen prozeduraren baliogabetzea jarraiki. Eskubide horiek info@casaruralartola.com badiozu mezu gauzatu ahalko.\nDerrigorrezkoa da zerbitzu hobea eskaini duten, webgune honen cookieak erabiltzen. Datu unitate txiki horiek aldi baterako zure disko gogorrean gordetzen dira, eta informazio nabigatzailea egunero erabiltzen duzu identifikatzeko Zure gure web bisitan online eduki bezala. Kentzeko edo cookieak blokeatzeko zure web nabigatzailea konfiguratuz gomendatzen da.\nCookiak erabiltzeari buruz\nAlufar berogailua da zure gailu elektronikoak cookie gordetzeko oinarrizko zerbitzuak pertsonalizatuagoa hobea eskaintzeko eta uste dugu zure bisita hobetzeko izango beste zerbitzu eskaintzen erantzule. hau bezeroak gure zerbitzuetan konfiantza handitzen dela uste dugu. / EE Europako Parlamentuaren eta Kontseiluaren Zuzentaraua 2009/136 jarraiki, gune Calefacciones Alufar bisitatzen pertsona bat eskatu ahal izango dugu. hartu zure aukera egin cookieak erabiltzea gune honetako buruzkoa. gure web bisitatzen Edonork oharra cookies erantzun behar.\nCookieak fitxategi txikiak webgune edo aplikazio mugikor bat ordenagailua, tableta edo mugikorrean gordeta daude. cookiean berezia da ID gailuari esleitutako ditu, baina ez da informazio pertsonala izen edo helbide elektroniko gisa, hala nola eduki. Laguntzak orritik nabigatzeko orrira webgune batean, konexioak eta aurreko bisitatik gogoratu lehentasunak segurua eskaintzen denean, berriro sartu zuten.\nCookieak erabiltzen dugu gure web orrian eskatu zerbitzuak eskaintzeko. Zerbitzu horien artean, erabiltzaileak erregistratzeko, kudeatzeko karroan, hizkuntza lehentasunak eta segurtasun babesteko ezarri. Zerbitzu hauek gune funtzionamendurako ezinbestekoak dira. cookies batzuk eskaintzen digu bisita eta bisitatu webgune kopuruaren estatistikak. Informazio hori eduki hobeto diseinatu zuretzat laguntzen. cookieak ukatzeko ditzakezu baina gune erabilgarritasuna mugatzen duzula eta gure produktuak eta zerbitzuak hobetzeko eduki interesgarri eskaintzen dugun gaitasuna murrizteko.


Aitzol Udal Euskaltegiko bigarren matrikulaldia hilaren 17tik 24ra bitartean egongo da irekita | Tolosa\nAitzol Udal Euskaltegiko bigarren matrikulaldia hilaren 17tik 24ra bitartean egongo da irekita\n2020/01/13 | Euskara eta Hezkuntza\nAldez aurretik dauden taldeetan sartzeko aukera dago, eta autoikaskuntza ikastaroetan ere eman daiteke izena.\nMatrikulazioa Aitzol Udal Euskaltegian bertan egin behar da: goizez 09:00etatik 13:00etara eta arratsaldez 16:00etatik 19:00etara.\nAitzol Udal Euskaltegian urtarrilaren 17an irekiko dute aurtengo ikasturteko bigarren matrikulaldia. Aldez aurretik dauden taldeetan sartzeko aukera egongo da, eta autoikaskuntza ikastaroetan ere eman ahalko da izena. Matrikula egiteko epea urtarrilaren 24ra arte egongo da, eta matrikula udal euskaltegian egin beharko da, honako ordutegian: goizez 09:00etatik 13:00etara eta arratsaldez 16:00etatik 19:00etara.\n16 urtetik gorako edonork izen eman dezake izena euskaltegian: kanpotarrek, jubilatu berriek, merkataritza langileek, agiri ofizialak lortu nahi dituztenek...\nHerritarrek euskararekin bat egin, elkartu, euskaraz bizi eta euskaraz biziarazteko “Euskarekin match!” lelopean ari da ikasturte honetan Aitzol Udal Euskaltegia. Izan ere, gero eta gehiago dira euskaraz egiten dakitenak, baina batzuk zaila dute euskaraz bizitzea; horregatik, euskaltegien helburua da ez dakitenei erakustea, baina baita dakitenei aktibatzen laguntzea ere.\nHerritarrak euskalduntzeko erreminta\nTolosako Udalarentzat herritarrak euskalduntzeko funtsezkoa erreminta da Aitzol Udal Euskaltegia. Horregatik, bai euskaltegian bertan edo beste zentro batzuetan herritarrek euskara ikasi dezaten diru laguntzak eskaintzen ditu: Tolosan erroldatutakoei B2 maila bitartean %75eko diru laguntza; C1ekoei %50ekoa eta C2koei %25ekoa, betiere ezarritako baldintzak betetzen badira. HABE-k ere eskaintzen ditu diru laguntzak mailaren bat gainditzen duten ikasleentzat.\nTolosa gero eta herri euskaldunagoa eta arnasgunea izan dadin bultzatu nahi du udalak Tolosaldeko Euskararen Mahaiaren laguntzarekin. Hala, helburu du herriko eragile guztien artean herritarrak euskarara erakartzea eta euskararen erabilera sustatzea.\nMatrikulazioari edo eskaintzari buruzko edozein zalantza argitzeko Aitzol Udal Euskaltegira jo daiteke (Rondilla kalea 34-B 3 a), goizeko 9:00etatik 13:00etara eta arratsaldeko 16:00etatik 19:00etara; 943 65 10 06 telefonora deitu; edota aitzolue@tolosa.eus-era idatzi.


COVID-19ak hautsak harrotu ditu: non nahiago duzu lan egin? – Xabiren blog eta lanak\nCOVID-19ak hautsak harrotu ditu: non nahiago duzu lan egin?\nXabi Murua 26 maiatza, 2020 26 maiatza, 2020 Enpresa\n2 hilabete egin ditugu konfinatuta, giltzapetuta. Eguneko hogeitalau orduak igaro ditugu familian, bikotean, pisukideekin edota bakarrik, elkarbizitza eta errespetua fintzen, elkar zaintzen azken finean. Ziur nago konfinamenduan elkar arteko harremanak sendotu dituguna eta orain arte ezagutzen ez genituen aspektu pertsonal eta interpertsonalak deskubritu dituguna. Ederra eskarmentua.\nLana ere etxetik egin behar izan dugu gehiengook – lan egiteko aukera duenak behintzat – eta nahigabeko egoera honek lanean ere geure burua hobeto ezagutzeko balio behar izan digu, bederen. Antolaketa, disziplina, norberarekiko exigentzia, txukuntasuna, konzentrazioa, ordutegien kudeaketa, lan-espazioa elkarbanatzea, distantzian lan egitea…aspektu askotan jardun gara ezberdin, orain artean ez bezela. Asteotan asko, erabat ez bada, aldatu zaigu lan egiteko forma eta galdera bat okurritu zait:\nNon nahiago duzu lan egin? Horixe galdetu dut nire inguruan, eta gehiegoak lantoki eta etxearen tarteko eredu bat bilatuko lukeela aitortu du, garbi. Piskanaka kalera irtetzen ari gara, paseatzen dugu, kirola egiten dugu, lagunekin zitatzen hasiak gara eta batzuk hasi dira euren lantokietara buelta egiten. Aitzitik, gehiengoaren ustetan lantoki eta etxearen arteko formula/forma/metodoa bilatu beharko genuke lan egiteko.\nNon nahiago duzu lan egin? #LanEspazioa\n— X a b i — M u r u a (@xabimurua) May 26, 2020\nNire irakurketen artean, honako premisak nabarmenduko nituzke:\nGarrantzitsua da talde-lana baina nahikoa da astean behin edota birritan biltzen bagara.\nEtxetik lan egiteak loa eta bizitza errazten dizu, normalean etxearen bueltan egiten baitugu bizitza eta denbora irabaziko dugu.\nLanerako espazioa garrantzitsua da bizitza eta lana bereizi eta kontziliatzeko. Etxeetan zaila izaten da, ez bada espreski prestatzen.\nAurrerantzean, lan-eredu hibrido batera eboluzionatuko dugu. Orain arte ezagutu ditugun ofizinak ez dira berdinak izango, ez dute balio bera izango eta distantzian lan egiteko erramintek presentzia irabaziko dute, kotizatuko dira.\nZein da zure irakurketa? Partekatu hausnarketa gehiago.\nAurrekoa Xuxurlatu belarrira\nHurrengoa Alarma egoera, alde edo aurka?


Zabalik da Basazabal jauregiko turismo bulegoa - Azpeitia - uztarria.eus\nZabalik da Basazabal jauregiko turismo bulegoa\nJulene Frantzesena 2021-07-08 11:12\nBasazabal jauregiko turismo bulegoa.\nAsteartetik larunbatera, 10:00etatik 14:00etara nahiz 16:00etatik 19:00etara izango da zabalik; eta igandeetan zein jaiegunetan, berriz, 11:00etatik 14:00etara. Herrian bisita daitezkeen eraikinen, naturguneen nahiz bestelakoen gaineko informazioa eskainiko dute bulegoan.\nUda sasoian sartuta, zabalik da Azpeitiko Udalaren turismo bulegoa. Basazabal jauregiko beheko solairuan dago kokatuta gunea, eta asteartetik igandera bitartean egongo da irekita. Zehazki, asteartetik larunbatera, 10:00etatik 14:00etara nahiz 16:00etatik 19:00etara izango da zabalik; eta igandeetan zein jaiegunetan, berriz, 11:00etatik 14:00etara. Udalak azaldu duenez, gero eta nabariagoa da turisten eta bisitarien presentzia herrian, eta horiek Azpeitia ezagutzeko dituzten aukeren berri emateko ireki dute herrigunean turismo bulegoa.\nHerrian bisita daitezkeen eraikinen, naturguneen nahiz bestelakoen gaineko informazioa eskainiko dute bulegoan. "Loiola, Izarraitz, Soreasuko Sebastian Donearen parrokia, Izarraizko Atea parkea, Basazabal zein hainbat naturgune nahiz ondare historikoa ditugu herrian. Herri bizia gara, eta bizitzeko moduko herria dugu. Euskaraz gorde dugu altxorra, eta euskaraz bizi gara herriko plazan", azaldu du Azpeitiko Udalak. Horrez gain, oinezkoentzat egokitutako plazan Sanagustin kulturgunea, udaletxea nahiz Azoka Plaza ere bisitatzeko moduko lekuak direla gogorarazi du erakundeak: "Bada zer ikusia, zer sentitua eta zer bizitua gure herrian, eta guzti horren berri emango du udan turismo bulegoak".